
170 DR.31.3.2010 

 
 Dr. Lee Boon Chye [Gopeng]:  Dalam soal ini sebab memang ada 
sesetengah ubat yang boleh di prescribe oleh pakar-pakar yang biasanya apabila 
membuat susulan, mereka tidak dapat daripada farmasi tertentu dan terpaksa beli 
di luar. Mungkin Menteri harus meneliti perkara ini walaupun ubat itu memang 
dalam formulari kementerian. 

 Dato’ Seri Liow Tiong Lai:  Okey, kalau ada kes-kes sebegini saya akan 
ambil maklum dan saya akan buat pemeriksaan semula dan memperbaiki 
keadaan ini. Yang Berhormat Kubang Kerian membangkitkan isu berkenaan 
penswastaan makmal patologi. Untuk makluman Yang Berhormat, Kementerian 
Kesihatan ada menerima cadangan penswastaan makmal patologi di hospital. 
Namun, ia masih di dalam penelitian dan sehingga kini tiada keputusan untuk 
menswastakannya. So, tidak lah, Yang Berhormat Pokok Sena, jangan risau. Ada 
cadangan tetapi kita tidak buat keputusan lagi. 

 Dato’ Haji Mahfuz bin Omar [Pokok Sena]:  Belum ada keputusan lagi? 

 Dato’ Seri Liow Tiong Lai:  Tidak ada lagi. 

 Dato’ Haji Mahfuz bin Omar [Pokok Sena]:  Bukan kah pihak 
kementerian sudah meminta satu pembentangan daripada satu syarikat Akar 
Mekar? 

 Dato’ Seri Liow Tiong Lai:  Saya hendak maklumkan Yang Berhormat 
Pokok Sena bahawa memang sukar untuk kita menswastakan makmal patologi. 
Kita boleh out source setengah perkhidmatannya sahaja. Kita tidak boleh 
menswastakan kesemuanya kerana kita punyai pelajar-pelajar patologi yang 
membuat medical training. So, kita tidak boleh menswastakan sepenuhnya dan ini 
memang di dalam kajian dan belum ada apa-apa keputusan lagi.  

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Saya ingat perkara ini dibincangkan di luar Yang Berhormat. Perkara ini macam 
bincang di luarlah.  

 Dato’ Seri Liow Tiong Lai:  Terima kasih Tuan Yang di-Pertua. Ada dua 
lagi. Yang Berhormat Pendang membangkitkan isu berkenaan penghantaran ubat-
ubatan melalui perkhidmatan pos laju dan menyatakan bahawa pihak kementerian 
perlu mengkaji semula rancangan tersebut kerana setiap penyakit perlu diperiksa 
sebelum diberikan ubat. Untuk makluman Ahli Yang Berhormat, bagi pesakit yang 
menghidap penyakit kronik seperti kencing manis dan tekanan darah tinggi, 
apabila mereka telah menjadi stabil, ubat akan di prescribe oleh doktor untuk 
beberapa bulan sebelum mereka diperiksa semula. Maka, that is few months. 
Mereka akan periksa semula dalam jadual yang tertentu. 

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Tidak payah pandang kepada dia Yang Berhormat. Kalau pandang kepadanya 
maknanya Yang Berhormat bercakap dengannya. Dalam peraturan – saya akan 
sebut, Yang Berhormat. Peraturan Mesyuarat 35(1) – “Seseorang ahli yang 
hendak bercakap hendaklah bangun di tempatnya dan apabila dipanggil oleh 
Pengerusi maka hendaklah ia berdiri mengarahkan ucapannya kepada pengerusi”. 

 Dato’ Seri Liow Tiong Lai:  Okey, Terima kasih Tuan Yang di-Pertua. 
Saya pandang Tuan Yang di-Pertua.  

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Ini kerana di dalam Dewan ini, ia mesti jalan tiga seperti ini. Yang Berhormat 
cakap kepada saya, perkara ini “recourse” kepada dia. Dia cakap kepada saya, ia 
balik kepada Yang Berhormat. 



Dr. Lee Boon Chye [Gopeng]: Dalam soal ini sebab memang ada sesetengah ubat yang boleh di prescribe oleh pakar-pakar yang biasanya apabila membuat susulan, mereka tidak dapat daripada farmasi tertentu dan terpaksa beli di luar. Mungkin Menteri harus meneliti perkara ini walaupun ubat itu memang dalam formulari kementerian. Dato' Seri Liow Tiong Lai: Okey, kalau ada kes-kes sebegini saya akan ambil maklum dan saya akan buat pemeriksaan semula dan memperbaiki keadaan ini. Yang Berhormat Kubang Kerian membangkitkan isu berkenaan penswastaan makmal patologi. Untuk makluman Yang Berhormat, Kementerian Kesihatan ada menerima cadangan penswastaan makmal patologi di hospital. Namun, ia masih di dalam penelitian dan sehingga kini tiada keputusan untuk menswastakannya. So, tidak lah, Yang Berhormat Pokok Sena, jangan risau. Ada cadangan tetapi kita tidak buat keputusan lagi. Dato' Haji Mahfuz bin Omar [Pokok Sena]: Belum ada keputusan lagi?. Dato' Seri Liow Tiong Lai: Tidak ada lagi. Dato' Haji Mahfuz bin Omar [Pokok Sena]: Bukan kah pihak kementerian sudah meminta satu pembentangan daripada satu syarikat Akar Mekar?. Dato' Seri Liow Tiong Lai: Saya hendak maklumkan Yang Berhormat Pokok Sena bahawa memang sukar untuk kita menswastakan makmal patologi. Kita boleh out source setengah perkhidmatannya sahaja. Kita tidak boleh menswastakan kesemuanya kerana kita punyai pelajar-pelajar patologi yang membuat medical training. So, kita tidak boleh menswastakan sepenuhnya dan ini memang di dalam kajian dan belum ada apa-apa keputusan lagi. Timbalan Yang di-Pertua [Datuk Dr. Haji Wan Junaidi Tuanku Jaafar]: Saya ingat perkara ini dibincangkan di luar Yang Berhormat. Perkara ini macam bincang di luarlah. Dato' Seri Liow Tiong Lai: Terima kasih Tuan Yang di-Pertua. Ada dua lagi. Yang Berhormat Pendang membangkitkan isu berkenaan penghantaran ubat- ubatan melalui perkhidmatan pos laju dan menyatakan bahawa pihak kementerian perlu mengkaji semula rancangan tersebut kerana setiap penyakit perlu diperiksa sebelum diberikan ubat. Untuk makluman Ahli Yang Berhormat, bagi pesakit yang menghidap penyakit kronik seperti kencing manis dan tekanan darah tinggi, apabila mereka telah menjadi stabil, ubat akan di prescribe oleh doktor untuk beberapa bulan sebelum mereka diperiksa semula. Maka, that is few months. Mereka akan periksa semula dalam jadual yang tertentu. Timbalan Yang di-Pertua [Datuk Dr. Haji Wan Junaidi Tuanku Jaafar]: Tidak payah pandang kepada dia Yang Berhormat. Kalau pandang kepadanya maknanya Yang Berhormat bercakap dengannya. Dalam peraturan- saya akan sebut, Yang Berhormat. Peraturan Mesyuarat 35(1)- "Seseorang ahli yang hendak bercakap hendaklah bangun di tempatnya dan apabila dipanggil oleh Pengerusi maka hendaklah ia berdiri mengarahkan ucapannya kepada pengerusi". Dato' Seri Liow Tiong Lai: Okey, Terima kasih Tuan Yang di-Pertua. Saya pandang Tuan Yang di-Pertua. Timbalan Yang di-Pertua [Datuk Dr. Haji Wan Junaidi Tuanku Jaafar]: Ini kerana di dalam Dewan ini, ia mesti jalan tiga seperti ini. Yang Berhormat cakap kepada saya, perkara ini "recourse" kepada dia. Dia cakap kepada saya, ia balik kepada Yang Berhormat.